overenie interakcií
Môžem užívať súčasne Trombex, Aspirin Protect aVesselDue?
Dobrý deň,
ďakujeme za Vašu otázku.
Medzi liekom Aspirin protect a liekom Vessel Due F dochádza ku klinicky závažnej interakcii, ktorej výsledkom môže byť  zvýšené riziko krvácania, vznik erózii a vredov v GIT s následným rizikom krvácania pri súčasnom podávaní oboch liečiv .Táto kombinácia je na zváženie predpisujúcim lekárom a odporúča sa pri nej kontrola zrážanlivosti krvi (monitorovanie INR). Ďalej medzi týmito liekmi dochádza k interakciám strednej závažnosti, pri ktorých hrozí riziko hyperkaliémie. V prípade kombinácie je potrebné sledovať hladinu draslíka (kália) v krvi.
Medzi liekom Trombex a Aspirin protect dochádza ku klinicky závažnej interakcii, ktorej výsledkom môže byť  vznik erózii a vredov v GIT s následným rizikom krvácania pri súčasnom podávaní oboch liečiv .Táto kombinácia je na zváženie predpisujúcim lekárom a odporúča sa pri nej kontrola zrážanlivosti krvi (monitorovanie INR). Ďalej medzi týmito liekmi dochádza k interakciám strednej závažnosti, pri ktorých hrozí zvýšené riziko gastrointestinálneho krvácania a krvácania.
Medzi liekom Trombex a Vessel Due F dochádza k interakcii strednej závažnosti, pri ktorej hrozí riziko krvácania.
Uvedené lieky sú viazané na lekársky predpis. Pokiaľ Vám lieky predpísal jeden lekár, ktorý si je týchto interakcií vedomý a prispôsobil im dávkovanie, odporúčam riadiť sa jeho pokynmi. V prípade, že Vám lieky predpísali rôzni lekári, ktorí nemali infomácie o užívaní ďalších liekov, odporúčam upovedmiť ich o tejto skutočnosti.
S pozdravom
PharmDr. Patrícia Čečková